สอบถามค่ะ ทุกครั้งที่มีเพศสัมพันธ์กับแฟน อวัยวะเพศของแฟนนั้นจะมีการฉีกทุกครั้งในจุดเดิม ซึ่งก็คือตรงด้านล่างข้างๆ เส้นสองสลึง จะเกิดการฉีกทุกครั้งที่มีเพศสัมพันธ์กัน - ใส่ถุงยางก็ฉีด - ใช้เจลหล่อลื่นช่วยก็ฉีก ฝทุกครั้งที่มีเพศสัมพันธ์กันจะรอให้แผลให้หายสนิทประมาณ 1 - 2 สัปดาห์ พอกลับมามีเพศสัมพันธ์กันอีกครั้งก็เกิดแผลที่ตรงจุดเดิม ไม่ทราบว่าพอจะมีคำแนะนำสำหรับปัญหานี้หรือไม่คะ ขอบค่ะ
สวัสดีค่ะการมีเยื่อบุอวัยวะเพศชายฉีกขาดหลังการมีเพศสัมพันธ์นั้นเกิดขึ้นได้ หรืออาจเกิดจากสาเหตุอื่นๆเช่น การเสียดสีหรือถูไถบ่อยๆ การติดโรคติดต่อทางเพศสัมพันธ์เช่นหนองใน ซิฟิลิซ แผลริมอ่อน รูขุมขนอักเสบหรือติดเชื้อ เป็นต้นซึ่งโดยส่วนใหญ่แล้วถ้าเป็นเพศสัมพันธ์กันตามปกติ ไม่ได้รุนแรงเกินไป ไม่น่าจะเกิดการฉีกขาดของอวัยวะเพศ ยกเว้นว่ามีการเสียดสีจุดใดจุดหนึ่งมากเกินไป หรือมีแผลใดๆที่อวัยวะเพศอยู่ก่อนแล้วตอนนี้ควรงดการทำกิจกรรมทางเพศไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วย แต่หากแผลมีขนาดใหญ่ขึ้น เจ็บเยอะ หรือมีแผลเกิดขึ้นทุกครั้งโดยไม่ทราบสาเหตุ ก็ควรไปพบแพทย์เพื่อตรวจดูเพิ่มเติมค่ะ